17.8.2023
DA
Den Europæiske Unions Tidende
C 288/11
Punkt 3.6 [sic] i enhedsdokumentet »Logoet skal altid vises i sin helhed.
Anvendelsen af det forenklede logo, dvs. hvor logoets yderdel mangler, er udelukkende tilladt i »vignet«-versionen.
Det modsatte, dvs. et logo, der kun viser ordene »Pecorino Crotonese«, er dog ikke tilladt.
Kort sagt findes der tre tilladte udgaver af logoet: horisontal, vertikal og »vignet«.
Logoets »vignet-«-version skal trykkes på pecorinoen ved hjælp af brændemærkning, farvestempling eller stempelmærke med konsumegnet blæk på en af ostens ender.
Den alfanumeriske identifikationskode for ostemejeriet skal angives.
Det kan trykkes direkte på osten ved hjælp af ovennævnte metoder eller anføres på etiketten.
Det er frivilligt, om ostens side er mærket.
Det er tilladt at gengive logoet på denne del af osten ved hjælp af de etablerede metoder.«
Formålet med logoet for »Pecorino Crotonese« er at fremhæve egenskaberne ved en særlig ost af høj kvalitet, der er knyttet til produktionsområdet.
Logoet blev ændret for at forstærke denne betydning og skabe større overensstemmelse mellem grafik og tekst, samtidig med at det blev muligt at anvende en forenklet udgave af logoet.
Logoet kombinerer grafik og tekst i en defineret og genkendelig »vignet«-form, der egner sig til mange anvendelser, navnlig når ostene mærkes (enten ved brændemærkning eller farvestempling).